Տեղեկացնենք, որ բարձրագույն դատական խորհուրդն անկախ պետական մարմին է, որը երաշխավորում է դատարանների և դատավորների անկախությունը: Այս մարմնի ստեղծումը նոր Սահմանադրության պահանջն է։ Բարձրագույն դատական խորհուրդը կազմված է տասն անդամից, խորհրդի հինգ անդամներին ընտրում է դատավորների ընդհանուր ժողովը՝ դատավորի առնվազն տասը տարվա փորձառություն ունեցող դատավորների կազմից, իսկ մյուս հինգ անդամներին ընտրում է խորհրդարանը։